open-index/open-wikipedia-markdown huggingface dataset:
Moshaweng

**Moshaweng** er en landsby i Kweneng-distriktet i det sørlige Botswana. Byen ligger om lag 60 km vest for Molepolole, og hadde ved folketellingen i 2011 et folketall på 1222 innbyggere. Kgosi Gaborone, høvdingen som ga opphav til navnet på den botswanske hovedstaden Gaborone, slo seg ned her etter å ha flyttet ned fra Magaliesberg rundt 1880.

## Referanser
Beppe Grillo

**Giuseppe Piero «Beppe» Grillo** (født 21. juli 1948 i Genova) er en italiensk komiker, skuespiller og politiker. Han er (2013) regnet som en av de mest suksessrike bloggere i Italia. Grillo er opphavsmann til bevegelsen *V-day (Vaffanculo Day)* (norsk: «Kyss-meg-i-raua-dagen»). Hans parti MoVimento 5 Stelle (Femstjernersbevegelsen) oppnådde i 2012 sin første kommunale valgseier, blant annet ved borgermestervalgene i Parma.

I mai 2018 dannet partiet regjering sammen med det høyreorienterte Lega Nord.

## Referanser


## Eksterne lenker
* 
* 
* 
*
Inger Marit Eira-Åhrén

**Inger Marit Eira-Åhrén** (født 1974) er en samisk sykepleier og politiker fra Norge (Ap). Hun ble ansatt som direktør i Sametinget i Norge i 2020.

Hun kommer opprinnelig fra Kautokeino i Finnmark, men har bodd i Røyrvik i Nord-Trøndelag siden tidlig på 2000-tallet. Eira-Åhrén var politisk rådgiver i Sosial- og helsedepartementet 2000–2001 og medlem av Røyrvik kommunestyre 2007–2011. Fra 2011 er hun medlem av Nord-Trøndelag fylkesting. Hun er leder i fylkestingets komité for utdannelse, kultur og helse, leder i områdestyret for Nord-Trøndelag reinbeiteområde og nestleder i styret i Helse Nord-Trøndelag HF. Hun gikk ut av politikken i 2018. I september 2020 ble hun ansatt som direktør for Sametinget. 

I 2026 omtalte NRK en sak knyttet til Eira-Åhréns bruk av leiebil og økonomihåndtering. Gjennomgangen viste at Sametinget hadde dekket leiebilutgifter på over 150 000 kroner for perioder der det manglet tilhørende reiseregninger, og at direktøren ved flere anledninger hadde godkjent egne fakturaer, noe som er i strid med statens økonomireglement. Direktøren forklarte praksisen med behov for effektiv reise og opplyste at enkelte reiseregninger ble levert sent eller ikke registrert før systemfrister. Saken førte til interne reaksjoner og til at Sametinget etablerte en ekstern ordning for håndtering av varsler og bekymringsmeldinger knyttet til økonomiske forhold. 

## Referanser
Kgosi Gaborone

**Kgosi Gaborone av Batlokwa** (trolig født 1820, død 1932) var en botswansk høvding (*kgosi*), og ga opphav til navnet på dagens botswanske hovedstad, Gaborone. I 1887 ledet han Batlokwa-stammen fra Tshwene i North West-provinsen i Sør-Afrika til Protektoratet Bechuanaland, der han bosatte seg i Moshaweng ved Notwane-elva. I 1895 måtte han gi tapt på deler av jorda si til Cecil Rhodes' nye jernbane fra Mafikeng til Bulawayo. Han døde i 1932, trolig 112 år gammel. Britene overtok dermed jorda hans og oppretta et reservat, Batlokwa Reserve.

## Kilder
* 
*
Mogoditshane

**Mogoditshane** er en by i Kweneng-distriktet i det sørlige Botswana. Byen ligger like nordvest for hovedstaden Gaborone, og har . Byen er en del av byregionen rundt Gaborone, som i 2011 hadde 421&nbsp;907 innbyggere. Fotballaget i Mogoditshane er Mogoditshane Fighters.

## Referanser


## Eksterne lenker
*
Battleship Potemkin (album)

***Battleship Potemkin*** er et musikkalbum fra 2005 med elektronisk og orkestermusikk skrevet av Neil Tennant og Chris Lowe fra Pet Shop Boys. Musiker er skrevet til stumfilmen *[[Panserkrysseren Potemkin]]* fra 1925 og opprøret på slagskipet  «Potemkin» i 1905, regissert av Sergej Eisenstein.

Musikken blir framført av Tennant, Lowe og Dresdner Sinfoniker.  Dresdner Sinfoniker blir dirigert av Jonathan Stockhammer og orkestreringen er av Torsten Rasch. Albumet ble gitt ut under navnet Tennant/Lowe da Neil Tennant og Chris Lowe er komponistene, det er produsert av Pet Shop Boys og den tyske komponisten Sven Helbig.

Tennant og Lowe ble engasjert til å skrive denne musikken i forbindelse med en fri visning av filmen og opptreden fra deres side på Trafalgar Square som en del av flere kulturarrangementer organisert av borgermesteren i London, Ken Livingstone.

De tok med dette arrangementet deretter ut på turne i Storbritannia og Tyskland.

## Spor
#«'Comrades!'» – 3:52
#«Men and maggots» – 4:57
#«Our daily bread» – 0:52
#«Drama in the harbour» – 9:00
#«Nyet» – 6:14
#«To the shore» – 3:12
#«Odessa» – 6:50
#«No time for tears» – 4:32
#«To the battleship» – 4:34
#«After all (The Odessa Staircase)» – 7:23
#«Stormy meetings» – 1:31
#«Night falls» – 5:55
#«Full steam ahead» – 1:50
#«The squadron» – 4:24
#«For freedom» – 3:17

## Eksterne lenker
*
Rabah Aboud

**Rabah Aboud** (født 1981) er en friidrettsutøver fra Algerie. Han ble slått ut i de innledende rundene på 5000 meter i Sommer-OL 2012. 

## Eksterne lenker
*
Potemkintrappen

**Potemkintrappen** (ukrainsk: *Потьомкінські сходи*, russisk: *Потёмкинская лестница*), er en stor trapp i havneområdet i Odesa i Ukraina. Den betraktes som den offisielle inngangen til byen fra havnen.

Trappens offisielle navn er **Primorskijtrappen**. Den forbinder byens sentrum via Primorskijboulevarden til havneterminalen.

Trappen er designet som en optisk illusjon. En person som går nedover vil bare se repoene/plattformene i trappen, da trinnene er skjult av disse sett ovenfra, mens en oppadgående person bare se trappetrinnene, siden plattformene er skjult bak trinnene nedenfra. En sekundær illusjon skaper et falsk perspektiv, da trappen er bredere ved bunnen enn ved toppen. Ser man oppover trappen virker den lengre enn hva den faktisk er, og ser man nedover trappen, virker den kortere en den faktisk er.

Opprinnelig bestod trappen av 200 trinn, men som følge av utvidelser av havneområdet er det nå bare 192 synlige trinn.

## Byggingen av trappen

Odessa ligger på et høydedrag, og utviklingen av byen gjorde det nødvendig å ha en direkte adgang til havet. Før trappen ble bygget, var eneste adgang til Svartehavet gjennom svingede stier og enkle tretrapper. I 1837 bestemte man å bygge en «storslått trapp», og oppgaven gikk til den engelske ingeniøren John Upton. Upton hadde flyktet fra Storbritannia mens han var løslatt mot kausjon i en sak om dokumentfalskneri.

Grå-grønn sandstein fra Trieste, som den gang var en del av Østerrike-Ungarn, ble levert sjøveien og trappen ble bygget i årene 1837 til 1841, og byggingen kostet  rubler.

## Filmen ''Panserkrysseren Potemkin''
Trappen ble verdenskjent etter en scene i Sergej Eisensteins stumfilm *[[Panserkrysseren Potemkin]]*. Scenen viser hvordan kosakker under et opprør startet av matrosene på slagskipet «Potemkin» i 1905 massakrerer innbyggere i Odessa på trappen, og en herreløs barnevogn med et spedbarn triller ned trappen i kuleregnet. Denne scenen bygger imidlertid ikke på historiske fakta, da det ikke var noen massakre på trappen under opprøret eller i den etterfølgende 1905-revolusjonen.

## Galleri

Fil:potemkinstairs.jpg|Postkort fra tiden mellom 1890 og 1900
Fil:Treppe in Odessa.jpeg|Potemkintrappen sett nedenfra
Fil:Potemkin Steps-top view.JPG|Potemkintrappen sett fra toppen
Fil:Width of Potemkin Steps at Top.JPG|Bredden på toppen
Fil:Width of Potemkin Step at Bottom.JPG|Bredden nederst


## Eksterne lenker
* 
*  
*
Eivind Reiersen

**Eivind Reiersen** (født 11. juni 1877, død 16. september 1947) var en norsk politiker og redaktør, hjemmehørende i Arbeiderpartiet og Norges Kommunistiske Parti.

Reiersen var anleggs- og bygningsarbeider. Han ble medlem av Arbeiderpartiet i 1899, og fikk etter hvert flere tillitsverv i organisasjonen. Fra 1908 til 1913 var han formann i Bratsberg Arbeiderpartiet, fra 1914 til 1915 i Bodø Arbeiderparti. 

Han var redaktør i AP-avisen *[[Bratsberg-Demokraten]]* fra 1919 til 1921, og hadde vervet som formann i Telemark Arbeiderparti fra 1922 til 1923. Fra 1915 til 1920 satt han i Arbeiderpartiets landsstyre, og i 1922 ble han stortingsrepresentant.

Ved den store splittelsen i Arbeiderpartiet i november 1923 fulgte han Norges Kommunistiske Parti, og hadde de nærmeste to årene vervet som formann i Telemark distrikt av NKP. Han var i 1924 og 1927 partiets førstekandidat i valgkretsen Kjøpstedene i Telemark og Aust-Agder fylker, og ble i 1926 varaordfører i Skien.

I 1916-1919 og igjen i 1924 var han redaktør for avisa *[[Ny Dag (avis)|Ny Dag]]*, og i årene fra 1925 til 1929 var han tilbake som redaktør i sin gamle avis *Bratsberg-Demokraten*, som nå hadde fulgt NKP og skiftet navn til *[[Telemark Kommunistblad]]*. 

Han arbeidet etter dette som forretningsfører i NKPs avis *[[Ny Tid (1899–1947)|Ny Tid]]* til han ble ekskludert fra partiet i 1930. Etter eksklusjonen sluttet han seg igjen til Arbeiderpartiet.

Under krigen ble Reiersen arrestert i januar 1945. Han satt på Grini fram til frigjøringen.

## Referanser


## Eksterne lenker
*
Svend Helstrup

**Svend Helstrup** (født 28. juli 1915, død 30. august 2003 i Oslo) var en norsk arbeider som hadde stillingen som oppsanger ved Oslo Lysverker fra 1970 til 1979. Han har blitt omtalt som Norges siste "kabelstrekksanger" og medvirket i et innslag i TV-programmet ''Norge Rundt'' som fikk en del oppmerksomhet. I nyere tider, så har flere personer blitt ansatt i tilsvarende roller i andre firmaer. Stig Larsen jobber f.eks som oppsanger/cheerleader hos Glitre Energi i Drammen. 

Helstrup ble langt på vei rikskjent i 2000-årene gjennom et TV-innslag som viser hans oppgave som oppsanger ved Oslo Lysverker. Innslaget gikk i NRK-programmet *Gammel årgang, s*om bestod av eldre innslag fra ''Norge Rundt''. Klippet ble deretter vist flere ganger i det interaktive NRK-programmet ''Norge Rundt Jukeboks'' i 2004 og 2005. Innslaget er fra 1979 og viser en av de siste oppdragene Helstrup hadde som oppsanger på arbeidsplassen før etaten gikk til anskaffelse av en moderne trekkemaskin for å trekke kabel med. Hans jobb som oppsanger gikk ut på å dirigere arbeiderne gjennom kabelstrekket. Han hadde også oppgaven å stoppe og sette i gang strekket. Normalt ble en slik jobb gjennomført av 50-60 mann. Hans mest kjente strekk var fra Smestad til Ris transformatorstasjon (575 meter). Hans lengste strekk var på 612 meter og det var da over hundre mann som dro. Innslaget med kabeltrekkerne ble introdusert av programleder Agnete Tjærandsen og opprinnelig vist i *Norge Rundt* den 13. april 1979. I 1989 var Helstrup gjest i Rolv Wesenlunds talkshow *[[Wesenstund]]*, som den gang gikk på Norsk TV1.

Jazzmusiker Egil Johansen brukte ham som inspirasjonskilde på sangen "Samse Tak!" på albumet *Samse Tak!* fra 1976.

## Referanser
Filotera

**Filotera** (gresk: Φιλωτέρα, født 315/309 f.Kr. - død antagelig etter 282 f.Kr. og før 268 f.Kr.) var en gresk-makedonsk adelskvinne og en gresk-egyptisk prinsesse fra ptolemeerdynastiet i Egypt.

Filotera var en datter av Ptolemaios I Soter og hans andre Berenike I av Egypt. Hun hadde en eldre søster, Arsinoe og en yngre bror, den framtidige konge og farao Ptolemaios II Filadelfos. Fra hennes foreldres tidligere ekteskap hadde Filotera flere halvsøsken både på mors- og farssiden.

Lite er kjent om hennes liv. Filotera døde en gang før Ptolemaios II Filadelfos kom på den ptolemeiske tronen i Egypt og før Arsinoe døde. Det faktum at Filotera døde før sin søster er demonstrert i en hymne skrevet av poeten Kallimakhos fra Kyrene som arbeidet ved Biblioteket i Alexandria. Dette diktet ble skrevet ved Arsinoes død.

Etter at Filotera døde fikk hennes bror Ptolemaios II Filadelfos henne helliggjort som gudinne. Han reiste et tempel for henne i hovedstaden Alexandria. Grekere og egyptere dyrket henne ved siden av Arsinoe i den kult som Filadelfos opprettet for henne. I Louvre i Paris er det bevart en levning av en kultstatue som betegnes som hennes, *Heresânkh, prêtresse de «la fille royale Philotera»*, og er datert til styret til Filadelfos. Se bilde til høyre.

Filadelfos opprettet også en havneby ved Rødehavet som ble kalt for Filotera (dagens moderne by Safaga). Den antikke historikeren Strabon skrev at «Ved siden av er en by som er kalt for Filotera, oppkalt etter søsteren til den andre Ptolemaios; den var grunnlagt av Satyros som ble sendt ut for å undersøke jaktgrunnen for elefanter.»

## Referanser
Stian Blipp

**Stian Blipp** (født **Glopholm Johannessen**; 1990) er en norsk danser, komiker, programleder og musiker.

## Biografi
Han ble kalt «Blipp» av sine venner etter måten han beatboxet på, og tok senere Blipp som nytt etternavn. Blipp ble kjent etter at han kom til finalen i andre sesong av *[[Norske Talenter (sesong 2)|Norske Talenter]]* i 2009, sammen med breakdance-gruppen Absence Crew. De opptrådte under navnet «Absence & Blipp».

Tjue år gammel vant han prisen «Årets Radiotalent» for sin jobb i morgenshowet på P5, før han ledet radioprogrammet Verdens Rikeste Land på NRK P3. I 2012 var han programleder for sesong 5 av *[[Norske Talenter]]* på TV 2, før han ble ''Idol''s første programleder til å ta på seg jobben alene. 

I mai 2013 vant han publikumsprisen under Gullruten, hvor han ble stemt frem som folkets favoritt, og høsten 2013 ble Blipp del av teamet i TV-serien *[[Torsdag kveld fra Nydalen]]*.

Etter flere sesonger med Idol, lanserte Blipp i 2015 *Mitt Dansecrew*, et TV-konsept utviklet av Blipp, Anti TV og TV 2. Senere på våren satt han i registolen for Madcons musikkvideo «Don't Worry», og har i samarbeid med Anders Nilsen dannet den komiske musikkduoen Goodbye Pants. I 2017 fikk han sitt eget TV-show på TV 2,  *Stian Blipp Show*, som fikk en oppfølgingssesong i 2018.

Høsten 2018 tok han over programlederrollen i *[[Senkveld]]* sammen med Helene Olafsen, etter at Thomas Numme og Harald Rønneberg sluttet våren samme år.

Blipp driver en podkast om spill som heter *Nerdelandslaget*, sammen med Andreas Hedemann siden 11. april 2019.

I juni 2020 ble han medeier og ambassadør i den norske e-sportsorganisasjonen Nordavind (nå 00 NATION).

## Referanser


## Eksterne lenker
* 
* 
*  Profil: Stian Blipp på Radionytt.no
Jerseyfe

**Jerseyfe** er en kurase som opprinnelig stammer fra den britiske kanaløya Jersey. Rasen er kjent for godt gemytt, lette kalvinger, lett vekt (ku 400 kg–500 kg, okse 540 kg–800 kg), høyt fettinnhold i melk (rundt 6%) og høyt proteininnhold i melk (ca. 4%).

Rasen er eksportert til mange land, deriblant Norge, hvor det finnes et eget feavlslag (Norsk Jersey).

## Eksterne lenker
* Norsk Jersey
I hundre

***I hundre*** er et musikkalbum med Contrazt, utgitt sommeren 2012. Med på albumet er også Odd Arne Sørensen og er produsert av Morten Nyhus. Albumet lå 4 uker på VG-lista med 4.-plass som beste plassering. Mariann Records er plateselskapet

## Sporliste
# «Nashville, Tennessee»
# «Jenta fra swingen»
# «Jeg kan se i dine øyne»
# «Na na na»
# «Drømmemann»
# «Minner fra tida som var»
# «Du er større enn du tror»
# «Tro hva du vil»
# «Hæppi skvætt»
# «Sommerkveld ved Flisaelva»
# «De orda du sa»
# «Volvo 240»
# «To hundre mil»
# «Jeg elsker deg, min venn»

## Referanser


## Eksterne lenker
*
Zadar lufthavn

**Zadar lufthavn** (IATA: **ZAD**, ICAO: **LDZD**) er en flyplass i Dalmatia i Kroatia. Byen Zadar ligger ca 7 km unna. En buss går fra flyplassen til sentrale busstasjonen i Zadar. Drosjer og flere bilutleiefirmaer ligger rett utenfor terminalen.

Flyplassen er den fjerde største i landet med 520 924 passasjerer i 2016. Flyplassen er en viktig knutepunkt for Ryanair. 

## Ruter og selskaper

## Statistikk

## Eksterne lenker
* 
* http://www.zadar-airport.hr/statistika-prometa
*
Fredrik Christian Groth

**Fredrik Christian Groth** (født 1759 i Kristiansand, død 13. mars 1828 i Kristiansand) var en norsk fiolinist og organist. 

I 1795 ble han den første stadsmusikant (*stadsmusikus*) i Christiania som fiolinist, med en fast årlig gasje på 100 riksdaler. Han var også «orchesteranfører» og fra 1799 musikkdirektør i det nystiftete Det Dramatiske Selskap, som i disse årene var den eneste faste musikkinstitusjon i Christiania. 

I årene 1809&ndash;1828 var han organist i Vår Frelsers kirke (siden 1950 Oslo domkirke). Groth ga også privattimer, og underviste blant annet komponisten Waldemar Thrane.

Den 10. desember 1789 giftet han seg med *Edel Florentz* i Risør.

## Referanser
«Imperator»

**«Imperator»** var et seilskip (fullrigger) som ble bygget av H.C. Knudsen ved Ploug & Sundts verft på Kjerringholmen i Stavanger. 

Skipet ble levert i 1876 til Ploug & Sundt, Stavanger. Skuta ble solgt til firmaet Holdt & Isachsen etter at Ploug & Sundt gikk konkurs i 1883. I 1891 forliste «Imperator», og skuta ble totalvrak.

## Historie

* 1876: Levert til rederiet Ploug & Sundt, Stavanger som «Imperator».
* 1876: 17. juli: Jomfrutur til Newcastle, England
* 1883: Solgt til Holdt & Isachsen, etter konkurs i Ploug & Sundt.
* 1891: 20. februar:  Forlot Cardiff på reise til Santa Rosalia, Mexico med kull.
* 1891: 17. mars: Forliste ved Praia, Isla de Santiago, Kapp Verde. Seks mann overlever deriblant kapteinen, mens 12 mann omkommer.

## Referanser


## Kilder
*«Imperator»  Stavanger Aftenblad
*«Imperator»  Byhistorisk Forening Stavanger.
MF «Suldalsporten»

**MF «Suldalsporten»** var en ferge bygget i tre i 1939 av Gravdal Skipsbyggeri i Sunde.  Fergen ble sjøsatt 31. mai 1939 og satt i rutefart 15. juni samme år.  Fergen gjorde en fart av ca 8 knop.  Den tok 348 passasjerer og 12 personbiler (PBE). Total lengde var 31 meter.  Største bredde var 7 meter.  Dypgående 2,8 meter. Besetningen var på 7 mann (Skipper, styrmann, 3 matroser og 2 maskinister).  På grunn av isproblemer på Suldalsvannet ble treskroget forsterket med ishud, men ble isen tjukk måtte MS Suldal vikariere i perioder.  Ruten var Solheimsvik - Kvildal - Våge - Litlehamar - Lalid - Bråtveit - Nesflaten - Roaldkvam.

Fergen tilhørte Suldal Dampskipsselskap og trafikkerte Suldalsvannet helt frem til nyttårsaften 1978 da den nye vegen langs vatnet ble åpnet. Den ble ulovlig senket i Suldalsvannet ved Lalid 4. juli 1979.

## Referanser
Alina

**Alina** er et kvinnenavn med flere forskjellige opprinnelser, blant annet som en kortform av *[[Adelina]]*. Navnet er vanlig i Russland og mange østeuropeiske land.

## Etymologi
**Alina** har flere forskjellige opprinnelser. Det er:
* en kortform av *[[Adelina]]*, som har opprinnelse i det germanske navneleddet *adal*, «edel».
* en kortform av *[[Carolina]]*, som har opprinnelse i det germanske ordet *karl*, «mann».
* en kjæleform av navn som begynner på *Al-*.
* en slavisk form av *[[Helene]]*, som har usikker betydning.
* et arabisk navn som betyr «edel».
* en skotsk feminin form av *[[Alistair]]*, som er sammensatt av ledd som betyr «beskyttelse, forsvar» og  «mann, menneske».

*Aline* er en fransk, engelsk, portugisisk og nordisk variant av navnet. *Aliina* er en finsk form av navnet.

## Utbredelse
*Alina* er kjent brukt første gang i Norge i 1814. *Alina* er kjent brukt første gang i Sverige i 1820, og var mest populært på 1890-tallet og igjen på 1990-tallet.

Navnet *Alina* var vanlig i Norge i 2010-årene og hadde en popularitetstopp med 0,5 % i 2015. Navnet er dermed vanlig blant generasjon Alfa i Norge.

*Alina* er i dag et vanlig navn i Russland og mange østeuropeiske land.

|}

## Navnedag
*Alina* har navnedag i flere land, oftest 16. desember, men har ikke noen norsk navnedag.

## Kjente personer med navnet
Personene i listen er ordnet kronologisk etter fødselsår.
* Alina Szapocznikow (1926&ndash;1973), polsk billedhugger
* Alina Mungiu-Pippidi (f. 1964), rumensk akademiker
* Alina Cho (f. 1971), amerikansk journalist
* Alina Cojocaru (f. 1981), rumensk danser
* Alina Devecerski (f. 1983), svensk sanger
* Alina Pogostkina (f. 1983), russisk-tysk fiolinist
* Alina Ibragimova (f. 1985), russisk-britisk fiolinist
* Alina Orlova (f. 1988), litauisk sanger og musiker
* Alina Smith (f. 1991), russisk-amerikansk country- og pop-artist
* Alina Adams, russisk-amerikansk forfatter
* Alina Amuri, kongolesisk-tysk musiker
* Alina Simone, amerikansk musiker

## Referanser


## Eksterne lenker
Simona

**Simona** er et kvinnenavn dannet som en feminin form av *[[Simon]]*, som har hebraisk og gresk opprinnelse og betyr «Gud er hørt» eller «med oppstoppernese». *[[Simone]]* er en annen feminin form av *Simon*.

## Utbredelse
I Tyskland avslo Landgericht Bremen i 1994 bruken av *Simona* som fornavn for en gutt (LG Bremen, 2 O 1548/93). Avgjørelsen berørte ikke navnets bruk som kvinnelig fornavn, som var og er tillatt.

|}

## Kjente personer med navnet
Personene i listen er ordnet kronologisk etter fødselsår.
* Simona Ventura (f. 1965), italiensk programleder
* Simona Ahrnstedt (f. 1967),svensk forfatter
* Simona Brhlikova (f. 1983), tsjekkisk skuespiller
* Simona de Silvestro (f. 1988), sveitsisk racerbilfører
* Simona Halep (f. 1991), rumensk tennisspiller
* Simona Houda-Šaturová, slovakisk sopran

## Referanser


## Eksterne lenker
Zoe

**Zoe** (gresk Ζωή) er et kvinnenavn som betyr «liv» på gresk.

## Utbredelse
*Zoe* var et vanlig navn i England fra 1970-årene til 1990-årene.

*Zoe* har vært et populært navn i USA fra 2000-tallet.

|}

## Kjente personer med navnet
Personene i listen er ordnet kronologisk etter fødselsår.
* Zoë Porfyrogenita (f. 978, d. 1050), bysantinsk keiserinne
* Zoe Lofgren (f. 1947), amerikansk politiker
* Zoë Keating (f. 1972), kanadisk cellist og komponist
* Zoe Williams (f. 1973), britisk journalist og forfatter
* Zoe McLellan (f. 1974), amerikansk skuespiller
* Zoë Saldaña (f. 1978), amerikansk skuespiller
* Zoe Smith (f. 1994), engelsk vektløfter
* Zoe Boekbinder, amerikansk musiker

## Annen bruk av navnet
* *Zoe* var blant de åtti vanligste hundenavnene i Norge i en undersøkelse fra 2025.

## Referanser


## Eksterne lenker
Ptolemaios Apion

**Ptolemaios Apion** (gresk: Πτολεμαῖος Ἀπίων; født ca. 150-145 f.Kr. – død 96 f.Kr.) var den siste greske konge i Kyrenaika (del av Libya) og var et medlem av ptolemeerdynastiet. Ptolemaios var både av innfødt egyptisk og gresk-makedonsk avstamning. Hans andre navn Apion synes å være et navn og ikke et epitet da det er navn gammel egyptisk opprinnelse, muligens fra hans familie på morssiden.

## Bakgrunn
Ptolemaios var sønn og førstefødt blant barna til den gresk-egyptiske prinsen fra Kyrenaika og framtidige farao av Egypt, Ptolemaios VIII Fyskon. Ptolemaios’ onkel på farsiden var den gresk-egyptiske farao Ptolemaios VI Filometor og tante på farssiden var den gresk-egyptiske prinsesse og dronning Kleopatra II. Hans besteforeldre var gresk-egyptiske farao Ptolemaios V Epifanes og dronning Kleopatra I Syra, gresk prinsesse fra Selevkideriket.

Ptolemaios var en innfødte egyptisk kvinne ved navn Eirene (Irene) eller i henhold til den romersk-jødiske historikeren Josefus var hennes navn Ithaka. Eirene kom opprinnelig fra Kyrenaika, det libyske landområdet som ligger umiddelbart vest for oldtidens Egypt. Kyrenaika lenge hadde vært et egyptisk interesseområde, men også hatt gresk kolonisering. Det er svært lite som er kjent om Eirene. Hun hadde fungert som Fyskons elskerinne fra 150 f.Kr. og til 127 f.Kr. Eirene fulgte Fyskon i 145 f.Kr. til Egypt da han ble farao ved å etterfølge sin bror Ptolemaios VI Filometor.

## Konge av Kyrenaika
Ptolemaios Apion var høyst sannsynlig født i Kyrene, hovedstaden i Kyrenaika, men ble oppfostret og utdannet ved sitt fars hoff i Egypt. Fram til 116 f.Kr. levde han antagelig i Egypt. Han fikk aldri noen kongelig egyptisk tittel. I 116 f.Kr. døde hans far Fyskon, og i farens testamente arvet Ptolemaios Apion sitt fødeland Kyrenaika, og i det samme året ble han konge i Kyrenaika. Da han ble konge kom han på tronen uten at det synes å ha vært noen form for politisk opposisjon mot ham.

Beklageligvis er det lite som er nedtegnet om hans styre i Kyrenaika. Han døde i 96 f.Kr. og han hadde utført betingelsene av farens vilje i testamentet for Kyrenaika. Han giftet seg aldri og hadde ingen arvinger. I hans eget testamente overlot han Kyrenaika og hans nedarvete kongelige besittelser til styret av den romerske republikk, noe som var en del av de planer for Kyrenaika som Fyskon skisserte i sitt testamente for hva som skulle skje etter Ptolemaios Apions død om det ikke eksisterte arvinger. Han ble rundt femti år. Bysten som er vist over er et idealisert portrett i gresk stil av en ptolemeisk hersker, kanskje Ptolemaios Apion. Det er funnet ved Apollontempelet i Kyrene, i dag ved British Museum.

Ptolemaios Apions kongelige besittelser ble okkupert av de lokale på 100-tallet. De trengte støtte fra den romerske keiser Nero for å lovfeste landtitlene slik at de kunne bli regnet som eiere av eiendommene.

## Referanser


## Litteratur
* Volkmann, Hans (1979): «Ptolemaios (11)» i: *Der Kleine Pauly*, bind 4, s. 1221.
Lenin-skolen

**Lenin-skolen** er det norske, noe upresise navnet som benyttes om Kominterns kaderskoler i Moskva i mellomkrigstiden. Skolene tok inn utvalgte kandidater fra de ulike partiene i Komintern, og en rekke sentrale, norske NKP-ledere studerte her i 1920- og 1930-årene. 

Lenin-skolen omfattet formelt sett ulike utdanningsinstitusjoner og avdelinger, dels med ulikt studieinnhold, dels basert på ulike språk. De norske elevene var fordelt på:

* *Kommunistitsjeskij Universitet Natsionalnykh Mensjinstv Zapada* (*KUNMZ*), det kommunistiske universitet for vestens minoriteter, ofte bare kalt «Vesten-universitetet».  
* *Mezjdunarodnaja Leninskaja Sjkola* (*MLS*), den internasjonale Lenin-skolen. 

I årene fra 1926 til 1937 var 89 nordmenn studenter ved Kominterns skoler, 50 ved KUNMZ, 44 ved MLS (noen gikk begge steder). Mange av disse hadde både før og etter Moskva-oppholdet sentrale posisjoner i NKPs partiorganisasjon og som redaktører i NKPs presse.

Blant nordmenn tilknyttet skolen som studenter eller lærere var:
 

Mot slutten av 1930-tallet ble disse tilbudene i Moskva avviklet, og Kominterns utdanningsvirksomhet for partifolk fra de nordiske landene videreført i Sverige. Der gikk vel 20 norske NKP-folk på Björknäs Folkhögskola i årene 1937 - 1939. Kominterns Moskva-skoler ble endelig lagt ned i løpet av 1937-1938.

Etter krigen ble lignende utdanningsvirksomhet satt i gang i DDR, men for NKPs vedkommende i mindre omfang.

## Referanser
DS «Vindafjord»

**DS «Vindafjord»** (senere **MS «Vindafjord»**) ble bygget i 1901 ved J. Samuel White & Sons Shipyard i Cowes på Isle of Wight i Storbritannia og døpt «Pilgrim». Hun ble bygget som lystyacht for Sir Gilbert Augustus Clayton-East. I november 1920 ble «Pilgrim» solgt til det nystartede Rogaland Ruteselskap AS i Sandeid. Ved Karmøens Mekaniske Verksted i Kopervik ble fartøyet ombygget og dampmaskinen fjernet og en tosylindret semidiesel på 160 HK ble montert.  Dette var en av de aller første dieseldrevne passasjerfartøyene i Norge. Faktisk før Det Stavangerske Dampskibsselskab (DSD) gikk fra damp til diesel.

MS «Vindafjord» ble satt inn i ruten Sandeid - Åmsosen - Stavanger via Nedstrand.  I 1938 kjøpte DSD MS «Vindafjord» og satte hun inn etterhvert inn i den værharde og krevende båtruten Skudenes - Kvitsøy - Stavanger.  Kaptein ombord var Johannes Vatsvåg fra Nedstrand.
Fredag 28. november 1941 kl 1630 - en drøy halvtimes seilas fra Kvitsøy med kurs for Skudenes - ble MS «Vindafjord» angrepet og senket av et britisk Lockheed Hudson bombefly fra 220 Skvadron RAF Coastal Command.

34 mennesker omkom i senkingen og 34 ble reddet.  I Sjømennenes Minnehall i Stavern var det inntil sommeren 2012 oppgitt feilaktige navn på de omkomne.  Korrekt oversikt over mannskapet som omkom er gitt av DSD og finnes også i Sjøforklaringen av 5. desember 1941.

## Kilder
* Hugo Carl Lütcheraths bok «På tur til Nedstrand», Kapabel Forlag 2012.  ISBN 978-82-8163-046-8 http://www.changeconsult.no
Santiago (navn)

**Santiago** er et mannsnavn som betyr «sankt Jakob». Det er dannet av spanske *santo*, «hellig», og *Yago*, en gammel spansk form av *[[Jakob]]*, som betyr «den som holder i hælen». Sankt Jakob er Spanias nasjonal­helgen.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Santiago Calatrava (f. 1951), spansk arkitekt

## Referanser


## Eksterne lenker
Norges Fredsfond

**Norges Fredsfond** administrerer frivillig fredsskatt. Formålet er å vise myndighetene at vi trenger en utvidelse av militærnekterloven. Det er mange som av samvittighetsgrunner vil reservere seg mot at skattepengene brukes til våpen og soldater. Foreningen utfordrer logikken i den rådende 'krig for fred'-tankegangen: Når jeg selv dreper et menneske, er jeg en forbryter - når jeg betaler andre for å drepe mange, er jeg en vanlig skattebataler? Fondet ønsker alle velkommen som vil 'gi fred et budsjett'.
Det er en ideell forening som har som formål å finansiere tiltak som, gjennom opinionsdannelse, kunnskapsformidling og direkte konflikt- og forsoningsarbeid, bidrar til fred ved å sette i gang samfunnsprosesser, tenne engasjement, mobilisere og frigjøre enkeltmennesker.

Starten var arbeid for å etablere muligheten for økonomisk militærnekt i det norske og andre lands lovverk. Stortinget har nedstemt forslag om dette. I 2011 ble idéen tent om at det ikke er noen grunn til å vente til stortinget endrer syn på dette, og fondet ble opprettet.

Norges Fredsfond skal innta et stort og langsiktig perspektiv og søke å identifisere nøkkelområder som vil gi størst mulig uttelling for fred.  Foreningen skal prioritere formål som har en strategi for å målstyre sine ideer og hensikter over tid.  Tiltak skal så langt mulig settes inn ved roten av problemet, eller der de ventelig vil være en spire til noe nytt og stort. Forvaltning av innbetalte midler styres av alle ”skatteytere” gjennom direkte demokrati og en åpen prosess der alles innspill teller.

«*Ethvert gevær som produseres, hvert krigsskip som sjøsettes, hver rakett som avfyres, er til syvende og sist et tyveri fra dem som sulter og ikke får mat, fra dem som fryser og ikke får klær.*» Dwight D. Eisenhower, president USA, ansvarlig for de alliertes tropper under 2.verdenskrig.

## Referanser


## Eksterne lenker
* Foreningens hjemmeside
* Foreningens vedtekter
Kong Tang av Shang

**Kong Tang av Shang** (hanzi: 商汤; hanyu pinyin: *Shāng Tāng *; død ca. 1753 *eller* ca. 1646 *eller * ca. 1588 f.Kr.), også kalt **Chéng Tāng** (成湯), familienavn (姓) **Zǐ** (子), personlig navn (名) **Lǚ** (履), stilnavn (字) **Tàiyǐ** (太乙), var den første kongen av det kinesiske Shang-dynastiet. Han styrtet den «tyranniske» kong Jié av det tidligere dynastiet Xià etter at Shāng-styrkene beseiret Xià i et slag ved Mingtiao. Overgangen fra Xià til Shāng har tradisjonelt i Kina blitt tolket som at Shāng hadde overtatt Himmelens mandat etter Xià hadde mistet det grunnet vanstyre, men senere historikere har tenkt det heller har dreid seg om stridigheter mellom ulike stammer. Han blir tradisjonelt regnet for å ha vært en god konge. Tāngs etterkommere i 17 generasjoner hersket over riket han grunnla. 

Tāng skal ha hersket over Shāng som et rike underlagt Xià dynastiet i 17 år, og siden i flere år som konge med Anyang som hovedstad. Når regjeringstiden hans var er ukjent; Liu Xin regnet Shāng-dynastiet for å ha blitt oppretta i det 18. århundre f.Kr, mens *[[Bambusannalene]]* tidsetter grunnleggelsen til c. 1556 f.Kr, og noen moderne historikere regner Shāng for å ha vart fra c. 1600 til 1046 f.Kr. 

## Litteratur
* 
* 
*
Kjell Kviberg

**Kjell Grude Kviberg** (født 27. november 1914, død 13. februar 1976) var en norsk motstandsmann, redaktør og politiker, hjemmehørende i Norges Kommunistiske Parti.

Kviberg startet sitt politiske engasjement før krigen, da med tilhørighet i Arbeidernes ungdomsfylking (AUF). Under okkupasjonen engasjerte han seg snart i motstandsabeidet. Sammen med AUF-eren Hans Luihn startet han i september 1941 en av de første illegale avisene, *[[Avantgarden]]*. Kviberg var sønn av overlærer Per Kviberg på Lilleborg skole i Oslo, og de to klarte å få i gang et hemmelig trykkeri i skolens lokaler.

I arbeidet med de illegale avisene kom Kviberg snart i kontakt med den kommunistiske delen av motstandsbevegelsen, og innledet samarbeid med Norges Kommunistiske Partis (NKP) folk om distribusjon av aviser. Uenighet om forholdet til kommunistene skapte til slutt et skisma mellom Luihn og Kviberg, og sommeren 1943 kom det til åpent brudd. Det endte med at Kviberg og avisens tekniske apparat fulgte NKP. Luihn engasjerte seg deretter i den illegale avisen *[[Svart på hvitt (illegal avis)|Svart på hvitt]]*.

Under krigen ble mange i NKPs ledelse drept av Gestapo, fengslet eller drevet i landflyktighet. Det førte til en situasjonen der ledelsen måtte supplere seg selv, og Kviberg var blant dem som ble «kooptert» til partiets sentralkomite - under dekknavnet «Sandbeck».

Rett etter krigen var han blant NKPs mest sentrale ledere, og hadde den viktige posisjonen som redaktør av partiets hovedorgan *[[Friheten]]*.

På partiets landsmøte i 1946 kunne man imidlertid se de første tegn på splid innen partiet, mellom «gammelkommunistene» fra mellomkrigstiden og Furubotn-fløyen som hadde inntatt ledelsen under krigen. På landsmøtet ble «Furubotn-mannen» Kviberg avsatt som redaktør, og skiftet ut med Jørgen Vogt.

## Referanser
Ski-VM 2013 – Hopp stor bakke menn

**Hopp stor bakke for menn** under ski-VM 2013 i Val di Fiemme ble arrangert den 28. februar 2013 kl. 17:00.
Polske Kamil Stoch ble verdensmester foran slovenske Peter Prevc og norske Anders Jacobsen. Stoch kopierte dermed landsmannen Adam Małysz sitt gull i samme bakke 10 år tidligere i ski-VM 2003.

Regjerende mester fra 2011 var Gregor Schlierenzauer fra Østerrike som dette året kom på en åttendeplass.

De norske utøverne var Anders Bardal, Anders Jacobsen, Tom Hilde og Andreas Stjernen.

## Resultater
Rennet startet kl. 17:00.

## Referanser
Maria Grøntjernet

**Maria Grøntjernet**, også kjent som «**Villmarksjenta**», (født 9. oktober 1995 i Lunner kommune) er en norsk friluftsinteressert blogger, kjent fra dokumentaren *Villmarksjenta* som ble sendt på TV 2 i 2012.

Grøntjernet begynte allerede i en alder av 13 år å dra alene på overnattingsturer i villmarken. Sommeren 2012 brukte hun 50 dager på å gå Norge på tvers. Grøntjernet ble kåret til «Årets Villmarking» på Villmarksmessen 4. april 2013.

## Referanser


## Eksterne lenker
*
Bryan Coquard

**Bryan Coquard** (født 1992) er en profesjonell fransk landeveissyklist. Han sykler for det franske laget Cofidis.

## Meritter

;2012
:.-plass, Sommer-OL 2012, Omnium, menn
:.-plass, U23-VM i landeveissykling, landeveisritt
;2013
:2. og 4. etappe, Étoile de Bessèges
::Poengtrøya
:8. og 9. etappe, Tour de Langkawi
:2. etappe, Tour de Picardie
:Châteauroux Classic
;2014
:3. og 4. etappe, Étoile de Bessèges
:Route Adélie de Vitré
:Paris–Camembert
:1. etappe, Tour de Picardie
;2015
:3. etappe, Étoile de Bessèges
:.-plass, VM i banesykling, madison m/Morgan Kneisky
:2.-plass sammenlagt og 1. etappe, Firedagers i Dunkerque
:2. og 4. etappe, Route du Sud
;2016
:1. og 2. etappe, Étoile de Bessèges
:Route Adélie de Vitré
:2a etappe, Circuit de la Sarthe
:Sammenlagt og 1., 2. og 3. etappe, Firedagers i Dunkerque
:Sammenlagt og to etappeseire, Boucles de la Mayenne
:1. og 2. etappe, Route du Sud
;2017
:5. etappe, Volta a la Comunitat Valenciana
:4. etappe, Vuelta a Andalucia  
:2. og 5. etappe, Circuit de la Sarthe
:1. etappe, Belgia rundt
;2018
:1. etappe, Tour of Oman
:4. etappe, Firedagers i Dunkerque
:5. etappe, Belgia rundt
;2019
:1. etappe, Étoile de Bessèges
:2. etappe, Circuit de la Sarthe
:4. etappe, Firedagers i Dunkerque
:GP Marcel Kint
:5. etappe, Belgia rundt
:3. etappe, Boucles de la Mayenne
:GP Cerami
:2. etappe, Arctic Race of Norway
;2020
:1. etappe, La Route d'Occitanie - La Dépêche du Midi
;2022
:2. etappe, Étoile de Bessèges
:2. etappe, Tour de la Provence 
:Tour de Vendée
;2023
:4. etappe, Tour Down Under
:1. og 3. etappe, Région Pays de la Loire Tour
;2024
:2. etappe, Sveits rundt

## Referanser


## Eksterne lenker
* 
* 
* Profil London-OL 2012
Ski-VM 2013 – Kombinert stor bakke/10 kilometer

**Kombinert stor bakke / 10 kilometer langrenn** under ski-VM 2013 i Val di Fiemme ble arrangert den 28. februar 2013. 

## Resultater
### Skihopping
Hoppkonkurransen i stor bakke ble arrangert kl. 10:00.
Eric Frenzel satte bakkrekord med sitt hopp på 138,5 meter.

† - Bakkerekord 

### Langrenn
Langrennsøvelsen startet 15.30.

## Referanser
Brita Hertzberg

**Brita Hertzberg** (gift Beyron, født 19. oktober 1901 i Norrköping, død 17. november 1976 i Stockholm) var en svensk operasanger.

Hertzberg studerte i Stockholm og Berlin, debuterte i 1924 i La bohème og var ansatt ved Stockholmsoperaen fra 1924 til 1954. Hun var sopran. I hovedsak sang hun roller fra Richard Wagners operaer, men var også med i Tosca, Carmen, Aïda, Figaros bryllup, Den glade enke og Greven av Luxembourg og opptrådte i teaterstykker som Kronbruden av August Strindberg.

Hun var i andre ekteskap gift med operasangeren Einar Beyron. Paret fikk datteren Catarina Ligendza, som også er operasanger.

Hertzberg mottok en rekke utmerkelser. Hun var medlem av Nordstjerneordenen og mottok medaljene Litteris et Artibus, Medaljen för tonkonstens främjande, H.M. Kongens medalje og Kong Gustaf Vs 90-årsmedalje. Hun ble utnevnt til hoffsanger og til medlem av Musikaliska akademien. Av utenlandske utmerkelser var hun ridder av Ordenen den italienske solidaritets stjerne, ridder av den latviske Trestjerneordenen og mottok det norske Haakon VIIs Frihetskors.

## Referanser
MS «Polyfreedom»

**MS «Polyfreedom»** var et tørrlastskip bygget ved Furness Ship Building Co. Ltd., Haverton Hill, Storbritannia, som byggenummer 525. Det ble levert til rederiet Einar Rasmussen i mai 1967. Hugget i Kina i 1985.

## «Polyfreedom»
*1967: mai: Levert til Kristiansands Tankrederi A/S ved Einar Rasmussen, AS Avant og AS Skjoldheim, Kristiansand, som «Polyfreedom».
*1968: Overtatt av Kristiansands Tankrederi A/S ved Einar Rasmussen.
 
## «Evangelia C.»
*1978: august: Solgt til Nea Armonia Shipping Co.Inc ved Comninos Bros. Shipping S.A., Pireus, Hellas. Omdøpt «Evagelia C.».

## «Kontiki»
*1985: januar: Solgt til Comninos Bros., Valletta, Malta. Omdøpt «Kontiki».
*1985: 8. mars: Ankom Beilun, Kina for opphugging.

## Kilder
*

## Bilder
* «Polyfreedom» www.shipspotting.com
* «Evangelia C.» www.shipspotting.com

## Eksterne lenker
*
Ski-VM 2013 – 4 × 5 km stafett kvinner

**4 x 5 km stafett for kvinner** i Ski-VM 2013 i Val di Fiemme ble arrangert den 28. februar 2013. Det norske laget var både regjerende mestre og storfavoritter, og innfridde med seier.

## Resultater
Konkurransen startet kl. 12:45. Det norske vinnerlaget brukte 1 time og 36 sekunder på de fire etappene.

## Referanser
Frans Severin

**Frans Ferdinand Severin** (født 2. januar 1889 i Ystad, død 18. februar 1972 i Hässelby) var en svensk sosialdemokratisk politiker og redaktør. 

Severin arbeidet som metallarbeider og elektriker. I 1917 ble han redaktør i *[[Syndikalisten]]* og i 1922 sjefredaktør i *[[Arbetaren]]*, begge organ for syndikalistene. Severin var en sentral person i Sveriges Arbetares Centralorganisation.

Severin gikk senere over til sosialdemokratene og ble i 1928 redaktør i fagforeningsbladet *Signalen*. I 1933 tok han sete i Riksdagens andrekammer, der han satt til 1956. Severin representerte Sosialdemokratene. Han ble statssekretær i Kommunikationsdepartementet i 1940, før han i 1942 igjen gikk tilbake til pressen og ble sjefredaktør i den nystartede *[[Aftontidningen]]*. I 1951 ble Severin redaktør i *[[Pressens Tidning]]*, der han var til 1960.

Han var medlem av en rekke styrer, råd og utvalg og deltok i flere utredninger.

Severin mottok det norske Haakon VIIs Frihetskors.

## Referanser
Fred Severud

**Fred Nicholas Severud** (opprinnelig **Fridtjov Nikolai Sæverud**, født 8. juni 1899 i Bergen, død 11. juni 1990 i Miami) var en norskfødt byggingeniør i USA. Han grunnla firmaet Severud Associates og var involvert i mange betydningsfulle bygningsprosjekter i USA, Canada og andre land. Blant prosjektene han arbeidet med var Madison Square Garden i New York, Gateway Arch i St. Louis, Toronto City Hall og Haus der Kulturen der Welt i Berlin.

## Bakgrunn
Severud vokste opp i Bergen, i en familie som også talte Harald Sæverud.

Han gikk ved Bergen katedralskole. I 1923 ble han diplomingeniør fra Norges tekniske høgskole i Trondheim.

## Virke
Severud utvandret i 1923 til USA, der han endret navn.

I 1928 etablerte han eget firma, senere kjent som Severud Associates, i New York.  En av de første oppgavene konsulentfirmaet fikk, var bygging av større boligprosjekter. Erfaringene han vant i dette arbeidet ledet også til boken *Apartment Houses*, samforfattet med Joseph Abel og utgitt i 1947.

Under andre verdenskrig ble Severud engasjert av den norske regjeringen i London for å utrede boligbygging i Norge etter krigen. Sammen med John Engh skrev Severud *Hurtigbygging av boliger i USA* (1944) og *Notater om byggningsartikkelindustrien i U.S.A. under krigen med spesiellt henblikk på norske interesser* (1945).

På 1950-tallet ble han særlig kjent for utvikling av innovative takkonstruksjoner, særlig benyttet i idrettsarenaer. Han var involvert i arbeidet med oppføringen av Madison Square Garden i New York, Ingalls Rink ved Yale University, Cricket Arena i Charlotte og Dorton Arena i Raleigh.

Severud var på 1950- og 1960-tallet også involvert i oppføring av høyhus som Mile High Center i Denver, Toronto City Hall, Place Ville Marie i Montréal, Richard J. Daley Center i Chicago og Ford Foundation Building i New York. Haus der Kulturen der Welt i Berlin og monumentet Gateway Arch i St. Louis er andre prosjekter Severud var engasjert i.

## Utmerkelser
Severud mottok en rekke utmerkelser for sitt virke. Han ble innvalgt som medlem av National Academy of Engineering (NAE) og var *fellow* av American Society of Civil Engineers (ASCE).

For sin innsats for Norges regjering under andre verdenskrig mottok han Haakon VIIs Frihetskors.

## Referanser


## Eksterne lenker
* Minneord av Anton Tedesco i *Memorial Tributes*, bd. 5, National Academy of Engineering, 1992
K Desktop Environment 3

**K Desktop Environment 3** var den tredje serien med lanseringer av skrivebordsmiljøet **K Desktop Environment**, fra 24. november 2009 omdøpt til **[[KDE Software Compilation 4|KDE Software Compilation]]**. Der var seks større versjoner av denne serien.

K Desktop Environment 3 ble lansert den 3. april 2002 og introduserte en rekke signifikante teknologiske forbedringer, sammenlignet med sin forgjenger K Desktop Environment 2: Programvaren hadde forbedret støtte for begrenset bruk, en egenskap som det var behov for i enkelte miljøer som kiosker, internettkaféer og næringsvirksomheter, for å hindre brukere i å ha full tilgang til hele programvaren. Dette var i hovedsak opsjoner som supplerte aksessbergrensinger i standard UNIX. KDE panelet og skrivebordshåndtereren ble modifisert for å innføre dette systemet, mens andre større komponener som Konqueror og  Control Center måtte vente til senere utgaver.

## Versjonshistorikk

## Referanser


## Eksterne lenker
*
Andorra under paralympiske leker

**[[Andorra]]** deltok første gang i Paralympiske leker under vinterlekene i 2002 i Salt Lake City, og deltok også i 2006 i Torino samt i 2010 i Vancouver. I vinterlekene har Andorra kun deltatt i alpint. De deltok første gang i Paralympiske sommerleker under sommerlekene i 2012 i London. Andorra har aldri vunnet noen medalje.
Juist

**Juist** (tysk: [jyːst], nederl. [jœy̑st]) er en av De østfrisiske øyene i Vadehavet i den tyske delstaten Niedersachsen. Øya ligger mellom øyene Borkum og Norderney. Juist er 17 kilometer lang og dermed en av de lengste av De frisiske øyene. På øya finnes bygdene Juist som er oppdelt i Westdorf og Ostdorf, samt Loog.

## Eksterne lenker
*
Eternity (magasin)

***Eternity*** var et månedlig konservativ kristent magasin som ble utgitt mellom 1950 og 1988. Blant de viktigste skribentene var F. F. Bruce.

## Historie
I 1931 grunnla Donald Barnhouse, presten i Tenth Street Presbyterian Church i Philadelphia, Pennsylvania,  *Revelation* magazine. Han var redaktør inntil han døde i 1960. Barnhouse skiftet navn på magasinet til *Eternity* i 1950.

Det ble nedlagt i 1988. Ifølge worldcat.org ble det utgitt av Evangelical Foundation of Philadelphia. Evangelical Foundation, seinere kalt Evangelical Ministries, som nå er kjent som Alliance of Confessing Evangelicals og har fortsatt å drive kirken til Dr. Barnhouse. Hele innholdet i *Eternity*-magasinet er ikke digitalisert, men deler publisert både som bøker på nettet. Arbeidet blir utført av et team av frivillig.

## Se også
* Donald Barnhouse
* Walter Ralston Martin

## Referanser
Hemm’brent

***Hemm'brent*** er et musikkalbum med Doodle Bugs, utgitt i 1974. Albumet ble spilt inn i desember 1973.

## Sporliste
**Side A**
# «Takk for alt»
# «Hvis jeg kunne fly»
# «Tenk som en mann»
# «Døla-råkk»
# «Vent på meg»
# «Deilige Ninni»
**Side B**
# «Solskinn og sommer»
# «Det håper vi»
# «Hemm'brent-visa»
# «Hei! nå er det sommer»
# «Jeg går og drømmer»
# «Regnvåte gater»

## Bandet
* Åge Heltzen - sang, gitar
* Ragnar Bernhus - bass
* Jens Erik Lindmoen - orgel
* Arild Engemoen - trommer

## Eksterne lenker
*
MS «Vindafjord»

**MS «Vindafjord»** kan peke på flere skip:
* DS «Vindafjord» (1901), også kjent som MS «Vindafjord»
* MS «Vindafjord» (1959), bygget som MS «Thorscarrier»
* MS «Vindafjord» (2002)
DS «Polyana»

**MS «Polyana»** var et lasteskip bygget ved William Gray & Co. Ltd., West Hartlepool, Storbritannia. som byggenummer 1064. Skipet ble levert til Tordene Shipping Co.Ltd. ved Dene Shipmanagement Ltd., London, Storbritannia]  i 1936 som «Tordene». Kjøpt av Einar Rasmussen i 1947. Forliste i 1956.

## «Tordene»
* 1936: mai: Levert til  Tordene Shipping Co.Ltd ved Dene Shipmanagement Ltd., London, Storbritannia], som «Tordene».

## «Polyana»
* 1947: Kjøpt av Kristiansand Tankrederi A/S, Skips A/S Avant, og A/S Skjoldheim ved Einar Rasmussen, Kristiansand. Omdøpt «Polyana».

## «Saltarö»
*1955: januar: Solgt til  Rederi A/B Rex, Stockholm, Sverige. Omdøpt «Saltarö».
*1956: 29. november: Grunnstøtte og brakk i to i reise fra Luleå til Barrow-in-Furness med jernmalm. Akterskipet berget i solgt til opphugging.

## Kilder
*
*«Saltarö» www.kommandobryggan.se
Sembel

**Sembel** er en administrativ bydel i Eritreas hovedstad Asmara. Bydelen ligger sør i byen. Sembel inneholder et nytt og moderne boligkompleks og byens flyplass.
Solør-Arbeideren

***Solør-Arbeideren*** var en norsk avis som kom ut i Åsnes i Solør i Innlandet noen måneder i 1935. Den var talerør for Norges Kommunistiske Parti.

Asbjørn Enger var redaktør til april. Deretter overtok Oscar Lindberget redaktørvervet. Forretningsførere i avisen var først K. Stensberg, deretter Tobias Skjøthaug.

Avisen fikk et kort liv. Siste nummer kom 19. juli 1935.

## Referanser
Rett og slett

***Rett og slett*** er et musikkalbum med Doodle Bugs, utgitt i 1971.

## Sporliste
**Side A**
# «Brune øyne»
# «Gi meg fred»
# «Work Song»
# «Sommerkveld»
# «Drømmende tanker»
# «Kan du ikke forstå»
**Side B**
# «Deilige Norge»
# «Sammen med bare deg»
# «Jumping at the Simfony Cid»
# «Skål, skål, skål»
# «Ferieminner»
# «Hei på deg»

## Bandet
* Tollef Sætersmoen sang, orgel
* Åge Heltzen - sang, gitar
* Arild Engemoen - trommer
* Rolf Kjernet - bass

## Eksterne lenker
*
Einsam

***Einsam*** er et musikkalbum med Doodle Bugs, utgitt i 1976. 

## Sporliste
**Side A**
# «Liten pike 4 år»
# «Elisabeth»
# «Einsam»
# «Piken og hunden»
# «Ei vise om Ingeborg»
# «Kom tilbake kjære mamma»
**Side B**
# «Miljøvise»
# «Kautokeino»
# «Annabell»
# «Blomsterhage»
# «Jenta fra landet»
# «En sang om fred»
# «Dixie Laila»

## Bandet
* Åge Heltzen - sang, gitar
* Ragnar Bernhus - bass
* Jens Erik Lindmoen - orgel
* Arild Engemoen - trommer
* Bernt Østbye - keyboard

## Eksterne lenker
*